b'\n_START_ARTICLE_\nKomppi (Rauma)\n_START_PARAGRAPH_\nKomppi on asuinalue Raumalla, joka sijaitsee noin kaksi kilometri\xc3\xa4 kaupungin keskustan l\xc3\xa4nsipuolella Rauman sataman ja entisen Hollmingin telakka-alueen keskell\xc3\xa4. Komppi oli viel\xc3\xa4 1940-luvulla saari, joka v\xc3\xa4hitellen j\xc3\xa4i telakka- ja satama-alueen sis\xc3\xa4\xc3\xa4n, kun ymp\xc3\xa4r\xc3\xb6iv\xc3\xa4t vesialueet t\xc3\xa4ytettiin ja rakennettiin. Parisenkymment\xc3\xa4 pientaloa k\xc3\xa4sitt\xc3\xa4v\xc3\xa4n asuinalueen on suunnitellut ruotsalaissyntyinen arkkitehti Albert Richardtson. Asukkaita Kompissa on noin 50.\n_START_SECTION_\nHistoria\n_START_PARAGRAPH_\nKomppi oli alun perin noin kolmen hehtaarin kokoinen py\xc3\xb6re\xc3\xa4 saari, joka sijaitsi Korkeakarin ja Pet\xc3\xa4j\xc3\xa4ksen saarten v\xc3\xa4liss\xc3\xa4. Sen etel\xc3\xa4puolella oli Kompin lahti, jonka takana puolestaan sijaitsi Rauman satama. Saaressa oli kaksi huvilaa, joista vanhempi oli rakennettu vuonna 1880. Viereisess\xc3\xa4 Korkeakarin saaressa aloitti vuonna 1920 toimintansa ikkunalasitehdas, jonka ty\xc3\xb6l\xc3\xa4isille p\xc3\xa4\xc3\xa4tettiin rakentaa oma asuinalue Kompin saareen. Sen suunnittelusta vastasi Turussa vaikuttanut arkkitehti Albert Richardson ja asuinalue valmistui jo ennen lasitehtaan k\xc3\xa4ynnistymist\xc3\xa4 vuonna 1919. Richardtson suunnitteli saarta kiert\xc3\xa4v\xc3\xa4n keh\xc3\xa4kadun, jonka varrelle rakennettiin yhteens\xc3\xa4 18 kahden perheen k\xc3\xa4ytt\xc3\xb6\xc3\xb6n tarkoitettua puurakenteista pientaloa. Niihin kuului lis\xc3\xa4ksi kahden talon yhteinen piharakennus, joka oli sijoitettu tonttien rajalle. Saarta kiert\xc3\xa4v\xc3\xa4n keh\xc3\xa4kadun olommaiset tontit rajoittuivat mereen ja niill\xc3\xa4 oli omat laiturit ja venepaikat. Kompin ja Korkeakarin saarten v\xc3\xa4lille rakennettiin my\xc3\xb6s silta._NEWLINE_Saarta ymp\xc3\xa4r\xc3\xb6iv\xc3\xa4n vesialueen t\xc3\xa4ytt\xc3\xb6 alkoi 1940\xe2\x80\x931950-lukujen vaihteessa, jolloin Kompin pohjoispuolella aloitti toimintansa Hollming Oy:n telakka. My\xc3\xb6hemmin t\xc3\xa4ytettiin saaren etel\xc3\xa4puolinen Kompinlahti, jonka paikalla on nyky\xc3\xa4\xc3\xa4n muun muassa sataman portti sek\xc3\xa4 paikoitusaluetta, jonka l\xc3\xa4pi kulkee Hakunintie niminen katu. Alueen asukkaat k\xc3\xa4rsiv\xc3\xa4t pitk\xc3\xa4\xc3\xa4n sataman rekkaliikenteen aiheuttamista meluhaitoista, jonka vuoksi 2000-luvun alussa tehty asemakaavamuutos vaati Rauman satamaa ymp\xc3\xa4r\xc3\xb6im\xc3\xa4\xc3\xa4n osan alueesta meluaidalla. Se valmistui lopulta vuonna 2007.'